laion/Wikipedia-Exotic huggingface dataset:
কুকিকাটার হাঙর

কুকিকাটার হাঙর (Isistius brasiliensis), যা চুরূট হাঙর নামেও পরিচিত, হল ড্যালাটিয়েডে পরিবারের ছোট ডগফিশ হাঙরের একটি প্রজাতি। এদের বিশ্বজুড়ে উষ্ণ, মহাসাগরীয় পানিতে পাওয়া যায়, বিশেষত দ্বীপের আশেপাশে ও ৩.৭ কিমি (২.৩ মা) গভীরে। সন্ধ্যা নামার পর এটি ৩ কিমি (১.৯ মা) উপরে উঠে আসে, সূর্যোদয়ের আগেই আবার চলে যায়। দৈর্ঘ্যে শুধুমাত্র ৪২–৫৬ সেমি (১৬.৫–২২ ইঞ্চি) হওয়া কুকিকাটার হাঙরের আছে লম্বা, নলাকার শরীর, ছোট ও বোতা শুণ্ড, বড় চোখ, হাড়বিহীন পৃষ্ঠীয় পাখনা ও বড় পুচ্ছ পাখনা। আলো-বিচ্ছুরণকারী ফোটোপরসহ এটি গাঢ় বাদামী রঙের। তবে গিল চেরা ও গলার কাছে কালচে "কলার" রয়েছে। "কুকিকাটার হাঙর" নামটি এর খাদ্যাভ্যাস থেকে এসেছে। এ মাছ বিস্কুট কাটার যন্ত্রের মত বড় প্রাণীদের শরীর থেকে গোলাকার প্লাগ উপড়িয়ে খেয়ে নেয় বলে এর এ নাম। অনেকগুলো সামুদ্রিক প্রাণীও মাছের শরীরে, সাথে সাথে সাবমেরিন, সমুদ্রের নিচের ক্যাবল, এমনকি মানুষের শরীরেও। কুকিকাটার শার্কের কাটা দাগ পাওয়া যায়। এটি স্কুইডের মত ছোট শিকারও ধরেন। {{{assessors}}} (2003). Isistius brasiliensis. 2008 IUCN Red List of Threatened Species. IUCN 2008. Retrieved on January 26, 2010. উইকিমিডিয়া কমন্সে কুকিকাটার হাঙর সংক্রান্ত মিডিয়া রয়েছে।
থেনমুলি রাজারত্নম

থেনমুলি রাজারত্নম (Thenmuli Rajaratnam) (১৯৭৪ - ১৯৯১) (ডাক নাম ধনু) একজন তামিল মহিলা চরমপন্থী। তিনি রাজীব গান্ধীর আততায়ী। ১৯৯১ সালের ২১ মে তারিখে ভারতের শ্রীপেরুম্বুদুর শহরে ধনু রাজীব গান্ধী, নিজে, ও আরো ১৬ জনকে আত্মঘাতী বোমা হামলার মাধ্যমে হত্যা করেন।
রূপলাল হাউজ

রূপলাল হাউজ বাংলাদেশের ঢাকা শহরের পুরান ঢাকার শ্যামবাজার এলাকায় ঊনবিংশ শতকে নির্মিত একটি ভবন। এটি ৯১.৪৪ মিটার দীর্ঘ একটি দ্বিতল ভবন। এর পেছনভাগে বুড়িগঙ্গা নদী প্রবহমান।এটি জমিদার ও বণিকদের তৈরি। ভবনটি নির্মাণ করেন হিন্দু ব্যবসায়ী ভ্রাতৃদ্বয় রূপলাল দাস ও রঘুনাথ দাস। রূপলাল দাস (১৮৪৫-১৯১৩) ঢাকার জমিদার ও ব্যাংকার ছিলেন। এটি বুড়িগঙ্গা নদীর উত্তর পারে ফরাসগঞ্জ এলাকায় অবস্থিত। রূপলাল ঢাকার বিখ্যাত আর্মেনীয় জমিদার আরাতুনের কাছ থেকে বাড়িটি কিনে পুনর্নির্মাণ করেছিলেন। এর নির্মাণ কাল ঊনবিংশ শতাব্দীর ষাটের দশক। মার্টিন এন্ড কোং কোম্পানির একজন স্থপতি এর নকশা প্রণয়ন করেছিলেন। দ্বিতল এই ভবনের স্থাপত্য শৈলী অভিনব। এটি দুইটি অসম অংশে বিভক্ত যার প্রতিটিতে কিছুটা ভিন্ন স্থাপত্য শৈলী দেখা যায়। এর ভিত্তিভূমি ইংরেজি E অক্ষরের ন্যায়।, যার বাহুত্রয় শহরের দিকে প্রসারিত। মাঝের দীর্ঘতম বাহুটির দৈর্ঘ্য ১৮.৩৩ মিটার। ভবনটির ছাদ নির্মাণ করা হয়েছিল 'কোরিনথীয়' রীতিতে। এর উপরে রয়েছে রেনেসাঁ যুগের কায়দায় নির্মিত 'পেডিমেন্ট'। রূপলাল হাউজে দ্বিতীয় তলায় দুটি অংশে বিভিন্ন আয়তনের মোট ৫০টিরও বেশি কক্ষ রয়েছে। এছাড়াও রয়েছে কয়েকটি প্রশস্ত দরবার কক্ষ । ভবনের পশ্চিামংশে দোতলায় অবস্থিত নাচঘরটি আকষণীয়ভাবে তৈরী। এর মেঝে ছিল কাষ্ঠ নির্মিত। পুরো বাড়ি জুড়ে উত্তর-দক্ষিণ পার্ম্বে রয়েছে প্রশস্ত বারান্দা। বারান্দা দুটি ইট-নির্মিত 'সেমি-কোরিনথীয়' স্তম্ভ বা সমায়ত ইটের স্তম্ভের ওপর সংস্থাপিত। নদীর দিকে সম্মুখভাগে ভবনের চূড়াতে একটি বড় ঘড়ি ছিল যা ১৮৯৭ খ্রিস্টাব্দের ভূমিকম্পে ভেঙ্গে পড়ার পড়ে আর ঠিক করা হয়নি। ১৮৮৮ সালে ভারতের ভাইসরয় লর্ড ডাফরিন ঢাকা সফরের সময় তাঁর সম্মানে এখানে একটি বল নাচবল নাচের আসর আয়োজন করা হয়েছিলো। ১৯৪৭ খ্রিস্টাব্দে ভারত বিভাগকালে রূপলালের উত্তরাধিকাররা ঢাকা ত্যাগ করে পশ্চিম বঙ্গে চলে যান। সাম্প্রতিক কালে রূপলাল হাউজ মসলা ও সবজি ব্যবসায়ীদের দখলে চলে গিয়েছিল। তবে বর্তমানে এটিকে অবৈধ দখলমুক্ত করে বাংলাদেশ সরকারের পুরাতত্ত্ব বিভাগের তত্ত্বাবধানে রাখা রয়েছে। ঢাকার রূপলাল হাউজ ভিতরের দরজা রূপলাল হাউজ রূপলাল হাউজের পার্শ্ব দৃশ্য রূপলাল হাউজ রূপলাল হাউজ রূপলাল হাউজের জানালা বাংলাদেশের প্রত্নতাত্ত্বিক স্থানের তালিকা ওয়াইজ হাউজ শঙ্খনিধি হাউজ "দৈনিক ইত্তেফাকে প্রকাশিত নিবন্ধ - রূপলাল হাউজ"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৬ জানুয়ারি ২০১২।  "রূপলাল হাউস - বাংলাপিডিয়া"। bn.banglapedia.org। সংগ্রহের তারিখ ২০২২-০৫-২৯।  মুনতাসীর মামুন (১৯৯৩)। ঢাকাঃ স্মৃতি বিস্মৃতির নগরী। ঢাকা: অনন্যা। পৃষ্ঠা ২৩০। আইএসবিএন 984-412-104-3।  আদিনাথ সেন (১৯৪৮)। স্বর্গীয় দীননাথ সেনের জীবনী ও তৎকালীন পূর্ববঙ্গ। কলকাতা। পৃষ্ঠা ৭১।  "দৈনিক ইত্তেফাকে প্রকাশিত নিবন্ধ-রূপলাল হাউজ"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৬ জানুয়ারি ২০১২।  অবৈধ দখলে জর্জরিত একসময়কার অভিজাত চতুষ্ক বাড়ি রূপলাল হাউস trip zone বাংলাপিডিয়ায় রূপলাল হাউজ উইকিমিডিয়া কমন্সে রূপলাল হাউজ সংক্রান্ত মিডিয়া রয়েছে।
স্টিভেন সোডারবার্গ

স্টিভেন অ্যান্ড্রু সোডারবার্গ (ইংরেজি ভাষায়: Steven Andrew Soderbergh) (জন্ম: ১৪ই জানুয়ারি, ১৯৬৩) একজন সুয়েডীয় বংশোদ্ভূত মার্কিন চলচ্চিত্র পরিচালক, প্রযোজক, চিত্রনাট্যকার, চিত্রগ্রাহক ও সম্পাদক। তিনি ২০০০ সালে ট্রাফিক চলচ্চিত্রটি পরিচালনার জন্য সেরা পরিচালক বিভাগে একাডেমি পুরস্কার অর্জন করেন। পরবর্তীকালে তিনি ওশান্‌স ত্রয়ী (২০০১-১৮), কন্টাজিয়ন (২০১১), ম্যাজিক মাইক (২০১২), সাইড এফেক্টস (২০১৩), লোগান লাকি (২০১৭) ও আনসেন (২০১৮) ছবিগুলো দিয়ে আরও জনপ্রিয়তা ও সমালোচনামূলক সফলতা অর্জন করেন। সেক্স, লাইস, অ্যান্ড ভিডিওটেপ (১৯৮৯) কাফকা (১৯৯১) কিং অফ দ্য হিল (১৯৯৩) আন্ডারনিথ (১৯৯৫) গ্রে'স অ্যানাটমি (১৯৯৬) স্কিজোপলিস (১৯৯৬) আউট অফ সাইট (১৯৯৮) দ্য লিমেই (১৯৯৯) ট্র্যাফিক (২০০০) এরিন ব্রকোভিচ (২০০০) ওশান্‌স ইলেভেন (২০০১) ফুল ফ্রন্টাল (২০০২) সোলারিস (২০০২) ইরস (২০০৪) বাব্‌ল (২০০৫) দ্য গুড জার্মান (২০০৬) ওশান্‌স থার্টিন (২০০৭) লাইফ ইন্টারাপ্টেড (২০০৭) গেরিলা (২০০৮) দি আর্জেন্টাইন (২০০৮) দি ইনফরম্যান্ট (২০০৯) এনসাইক্লোপিডিয়া ব্রিটানিকায় স্টিভেন সোডারবার্গ উইকিমিডিয়া কমন্সে স্টিভেন সোডারবার্গ সংক্রান্ত মিডিয়া রয়েছে। ইন্টারনেট অফ-ব্রডওয়ে ডেটাবেজে স্টিভেন সোডারবার্গ (ইংরেজি) ইন্টারনেট মুভি ডেটাবেজে স্টিভেন সোডারবার্গ  (ইংরেজি) Steven Soderbergh Bibliography (via UC Berkeley) Steven Soderbergh: Interviews French New Wave Influences in Steven Soderbergh Films (05/2003)
কেভিন কসনার

কেভিন মাইকেল কসনার (ইংরেজি: Kevin Michael Costner) (জন্ম: ১৮ জানুয়ারি ১৯৫৫) একজন মার্কিন অভিনেতা, চলচ্চিত্র পরিচালক, এবং প্রযোজক। তিনি দুটি একাডেমি পুরস্কার, দুটি গোল্ডেন গ্লোব পুরস্কার, একটি প্রাইমটাইম এমি পুরস্কার ও দুটি স্ক্রিন অ্যাক্টরস গিল্ড পুরস্কার বিজয়ী। কসনার স্বাধীন চলচ্চিত্র সিজল বিচ, ইউ.এস.এ. (১৯৮১)-এ অভিনয়ের মধ্য দিয়ে তার চলচ্চিত্র জীবন শুরু করেন। এরপর তিনি কয়েকটি চলচ্চিত্র ছোট ও পার্শ্ব চরিত্রে অভিনয়ের পর দি আনটাচেবলস (১৯৮৭) চলচ্চিত্রে এলিয়ট নেস চরিত্রে অভিনয়ের মধ্য দিয়ে খ্যাতি অর্জন করেন। এই ধারাবাহিকতায় তিনি নো ওয়ে আউট (১৯৮৭), বুল ডারহাম (১৯৮৮), ফিল্ড অব ড্রিমস (১৯৮৯) ড্যান্সেস উইথ উল্‌ভস (১৯৯০), জেএফকে (১৯৯১), রবিন হুড: প্রিন্স অব থিভস (১৯৯১), দ্য বডিগার্ড (১৯৯২), ও আ পারফেক্ট ওয়ার্ল্ড (১৯৯৩) চলচ্চিত্রে অভিনয় করে সফলতা অর্জন করেন। তিনি ড্যান্সেস উইথ উল্‌ভস চলচ্চিত্রে লেফটেন্যান্ট জে ডানবার চরিত্রে অভিনয় করার জন্য সবচেয়ে বিখ্যাত। এই ছবিটি ৭টি ক্ষেত্রে একাডমি পুরস্কার পেয়েছিল যার মধ্যে কসনার শ্রেষ্ঠ চলচ্চিত্র এবং শ্রেষ্ঠ পরিচালকের পুরস্কার অর্জন করেন। ১৯৯৫ সালে তিনি ওয়েস্টওয়ার্ল্ড চলচ্চিত্রটি যৌথভাবে প্রযোজনা করেন এবং এতে শ্রেষ্ঠাংশে অভিনয় করেন। এটি সে সময়ের সবচেয়ে ব্যয়বহুল চলচ্চিত্র ছিল, কিন্তু চলচ্চিত্রটি বক্স অফিসে ব্যর্থ হয় এবং তার কর্মজীবনের পতন হিসেবে চিহ্নিত হয়। তার দ্বিতীয় পরিচালিত চলচ্চিত্র ছিল দ্য পোস্টম্যান (১৯৯৭)। এরপর তার অভিনীত মেসেজ ইন আ বোটল (১৯৯৯), ফর লাভ অব দ্য গেম (১৯৯৯), থার্টিন ডেজ (২০০০), থ্রি হাউজেন্ড মাইলস টু গ্রেসল্যান্ড (২০০১), ড্রাগনফ্লাই (২০০২), রিউমার হ্যাজ ইট (২০০৫), দ্য গার্ডিয়ান (২০০৬), মিস্টার ব্রুকস (২০০৭), থ্রি ডেজ টু কিল (২০১৪), ড্রাফট ডে (২০১৪), ম্যাকফারল্যান্ড, ইউএসএ (২০১৫), ও ক্রিমিনাল (২০১৬) চলচ্চিত্রগুলো বক্স অফিসে ব্যর্থ হয়। এছাড়া তিনি দি আপসাইড অব অ্যাঙ্গার (২০০৫), ম্যান অব স্টিল (২০১৩), হিডেন ফিগারস (২০১৬), ও মলিস গেম (২০১৭)-এর মত সমাদৃত চলচ্চিত্রে পার্শ্ব চরিত্রে অভিনয় করেন। টেলিভিশনে কসনার মিনি ধারাবাহিক হ্যাটফিল্ডস অ্যান্ড ম্যাকয়স (২০১২)-এ ডেভল আন্স হ্যাটফিল্ড চরিত্রে অভিনয় করে সীমিত ধারাবাহিক বা টিভি চলচ্চিত্রে সেরা প্রধান অভিনেতা বিভাগে প্রাইমটাইম এমি পুরস্কার অর্জন করেন। ২০১৮ সাল থেকে তিনি নাট্যধর্মী ধারাবাহিক ইয়েলোস্টোন-এ জন ডাটন চরিত্রে অভিনয় করছেন। Stated on Inside the Actors Studio, 2001 উইকিমিডিয়া কমন্সে কেভিন কসনার সংক্রান্ত মিডিয়া রয়েছে। দাপ্তরিক ওয়েবসাইট এনসাইক্লোপিডিয়া ব্রিটানিকায় কেভিন কসনার অলমুভিতে কেভিন কসনার ইন্টারনেট মুভি ডেটাবেজে কেভিন কসনার (ইংরেজি) টার্নার ক্লাসিক মুভিজ ডেটাবেজে কেভিন কসনার (ইংরেজি) হলিউড ওয়াক অব ফেম ডিরেক্টরিতে Costner কেভিন কসনার (ইংরেজি) টেমপ্লেট:কেভিন কসনার
হাঙরের পাখনার সুরুয়া

হাঙরের পাখনার সুরুয়া (চীনা: 魚翅羹, ইংরেজি: Shark fin soup) হলো চীনা রন্ধনশিল্পের অংশ একটি ঐতিহ্যবাহী সুরুয়া। হাঙরের পাখনা গঠনপ্রণালী আনে, যেখানে স্বাদটা আসে অন্য উপাদানগুলো থেকে। বিশেষ অনুষ্ঠান যেমন বিবাহ অনুষ্ঠান ও ভোজনোৎসব, অথবা চিনা সংস্কৃতিতে বিলাসী খাদ্যদ্রব্য হিসেবে এটি প্রদান করা হয়। সং শাসনামলে এ সুরুয়ার উৎপত্তি, যেটি শুধুমাত্র সম্রাট, রার পরিবার ও রাজসভাসদ্বর্গদের প্রদান করা হতো। মিং শাসনামলে এর জনপ্রিয়তা বাড়তে থাকে ও কিং শাসনামলে চূড়ান্তে পৌঁছায়। বাণিজ্যিক মৎসশিকার ও বাণিজ্য বৃদ্ধির সাথে সাথে চিনা সম্প্রদায়ের আয়ের হার বাড়ছিলো, জনপ্রিয়তা বাড়ছিলো সুরুয়াটির। তবে হাঙরের বিলুপ্তির কথা আলোচনাউ আসার পর এর জনপ্রিয়তা কমতে থাকে। ২০১১ থেকে ২০১৩তে এর ভোগ ৫০-৭০ শতাংশে নেমে আসে। কৃত্রিম হাঙরের পাখনার সুরুয়া এ জায়গা দখল করে, যেখানে কৃত্রিম উপাদানসমূহ পাখনার চর্ব ও আঠালো স্বাদটা দেয়। কিথ ব্র‍্যাশজার, চিনের ডিজনিল্যান্ড সেদ্ধ করা একটি সুরুয়া অফার করে , ১৭ জুন ২০০৫ দ্যা নিউ ইয়র্ক টাইমস "চিনে হাঙরের পাখনার সুরুয়া ত্যাগের মাদজ্যমস প্রাণীসংরক্ষণের বিজয় - দ্যা ওয়াশিংটন পোস্ট"। www.washingtonpost.com। সংগ্রহের তারিখ ২০ ডিসেম্বর ২০১৮।  উইকিমিডিয়া কমন্সে হাঙরের পাখনার সুরুয়া সংক্রান্ত মিডিয়া রয়েছে।
মাইকেল কার্টিজ

মাইকেল কার্টিজ (২৪শে ডিসেম্বর, ১৮৮৬ - ১০ই এপ্রিল, ১৯৬২) একাডেমি পুরস্কার বিজয়ী হাঙ্গেরীয়-মার্কিন চলচ্চিত্র পরিচালক। তিনি ইউরোপে প্রায় ৫০টি চলচ্চিত্র নির্মাণ করেছেন, যুক্তরাষ্ট্রে নির্মাণ করেছেন আরও ১০০টি চলচ্চিত্র। এর মধ্যে বিখ্যাত চলচ্চিত্রগুলো হচ্ছে দি অ্যাডভেঞ্চার্‌স অব রবিন হুড, অ্যাঞ্জেল্‌স উইথ ডার্টি ফেইসেস, কাসাব্লাঙ্কা, ইয়াংকি ডুড্‌ল ড্যান্ডি এবং হোয়াইট ক্রিসমাস। ১৯৩০ এবং চল্লিশের দশকে ওয়ার্নর ব্রাদার্স স্টুডিওর স্বর্ণযুগে তিনি সাফল্য অর্জন করেছিল। ১৯৪০ এর পর অবশ্য তিনি খুব একটা সফলতা পাননি। এই সময় তিনি মূলত স্টুডিওর মাধ্যমে চলচ্চিত্র নির্মাণ ত্যাগ করে নিজে চলচ্চিত্র প্রযোজনা এবং ফ্রিল্যান্স কাজকর্ম শুরু করেছিলেন। খুব বেশি সফল না হলেও কাজ চালিয়ে গেছেন মৃত্যুর আগ পর্যন্ত। Obituary Variety, April 18, 1962. In Hungarian eastern name order Kaminer Manó ইন্টারনেট মুভি ডেটাবেজে Michael Curtiz (ইংরেজি) টার্নার ক্লাসিক মুভিজ ডেটাবেজে Michael Curtiz (ইংরেজি)
মোটরযান চালনা

মোটরযান চালনা (ইংরেজি: Driving) বলতে মোটরগাড়ি, মোটরসাইকেল, ট্রাক, বাস, ইত্যাদি মোটরচালিত যানবাহন নিয়ন্ত্রিতভাবে পরিচালনা করে এক স্থান থেকে আরেক স্থানে নিয়ে যাওয়াকে বোঝায়। যে কেউ মোটরযান চালনা করতে পারে না, কিছু শর্তপূরণ করলে ও পরীক্ষায় উত্তীর্ণ হলে মোটরযান চালনার অনুমতি পাওয়া যায়। মোটরযান চালকেরা তাদের স্থানীয় সড়ক ও যানচলাচল আইনকানুন মেনে চলতে বাধ্য থাকেন। একজন মোটরযান চালককে অবশ্যই যানটির গতির দিক নিয়ন্ত্রণ, গতিবেগ বাড়ানো ও কমানোর জন্য যথাযথ শারীরিক দক্ষতা থাকতে হবে। এগুলি হল: মোটরযানটির ইঞ্জিন চালু করা। যানটির ট্রান্সমিশন ব্যবস্থাটিকে সঠিক গিয়ারে সংস্থাপন করা মোটরযানে বিভিন্ন পাদানি বা পেডালে পা দিয়ে নিচের দিকে চাপ দিয়ে যানের বেগ বৃদ্ধি ও হ্রাস করা যদি যানটিতে হস্তচালিত ট্রান্সমিশন থাকে, তাহলে ক্লাচ পেডাল নিয়ন্ত্রণ করা স্টিয়ারিং চাকা ঘুরিয়ে যানটির চলার দিক নিয়ন্ত্রণ করা ব্রেক পেডালে চাপ দিয়ে গাড়িকে মন্থর করা বা থামানো। অন্যান্য সহায়ক সরঞ্জাম যেমন দিকনির্দেশী বাতি, সামনের বাতি বা হেডলাইট, নিশ্চল অবস্থার ব্রেক এবং সামনের বায়ুপ্রবাহরোধী কাচের পরিষ্কারক, ইত্যাদি পরিচালনা করা। বিপদের জন্য সতর্কভাবে আশেপাশের পরিবেশ পর্যবেক্ষণ করা। অপরিপক্ক দায়িত্বজ্ঞানহীন মোটরযান চালকেরা প্রায়শই যেসব যানচলাচল আইন অমান্য বা ভঙ্গ করেন, তাদের মধ্যে আছে অনুমোদিত গতিসীমার চেয়ে বেশি দ্রুত মোটরযান চালনা, রাস্তার অন্য যানবাহনকে নিয়ম মেনে জায়গা না ছেড়ে দেওয়া এবং মদ্যপ অবস্থায় মোটরযান চালনা। এই প্রতিটি ক্ষেত্রেই গুরুতরভাবে আহত এমনকি নিহত হওয়ার ঝুঁকি থাকে। এছাড়া ঘুম ঘুম চোখে চালালে, পাল্লা দিয়ে চালালে, অবিবেচকের মত চালালে, চালনার সময় মুঠোফোনে কথা বললে এবং মুঠোফোনে ক্ষুদে বার্তা আদানপ্রদান করলে দুর্ঘটনার ঝুঁকি অত্যন্ত বেড়ে যায়। "Getting moving"। Driving Test Advice। ২০০৯-০৩-১৬ তারিখে মূল থেকে আর্কাইভ করা।
এডওয়ার্ড জুইক

এডওয়ার্ড জুইক (ইংরেজি ভাষায়: Edward Zwick) (জন্ম: ৮ই অক্টোবর, ১৯৫২, শিকাগো, ইলিনয় ) মার্কিন চলচ্চিত্র পরিচালক ও প্রযোজক। ১৯৭৪ সালে হার্ভার্ড থেকে এবি ডিগ্রি অর্জন করেন। পরবর্তীতে এএফআই কনজারভেটরিতে যোগ দেন এবং ১৯৭৫ সালে সেখান থেকে এমএফআই ডিগ্রি লাভ করেন। Sachs, Micah। "An Interview with Filmmaker Edward Zwick"। InterfaithFamily.com। সংগ্রহের তারিখ জুন ৪, ২০১৮।  Rosen, Steven (ডিসেম্বর ৭, ২০০৬)। "Director Zwick excavates the bloody price of 'Diamonds'"। The Jewish Journal of Greater Los Angeles। সংগ্রহের তারিখ জুন ৪, ২০১৮।  Cox, David (জানুয়ারি ১৩, ২০০৯)। "In Defiance of Jewish passivity"। The Guardian। সংগ্রহের তারিখ জুন ৪, ২০১৮।  ইন্টারনেট মুভি ডেটাবেজে Edward Zwick (ইংরেজি)
শাহে ফেন

'শাহে ফেন' অথবা 'হে ফেন' (চীনা: 河粉) হলো ধান থেকে বানানো একপ্রকার চীনা নুডলস। শাহে ফান প্রায় মাংস এবং/অথবা শাক-সবজির সাথে মিশিয়ে ভাজা হয়, যাকে চাও ফেন (炒粉) বলা হয়। বাংলাদেশী চাইনিজ রেস্টুরেন্টগুলোতে একে চো ফেন বলে ডাকা হয়। Green, অ্যা.; লেগাটক, এস.; ক্যাসেলা, সি. (২০১২)। শৈল্পিক পাস্তা বানানো। কোরি বুকস। পৃষ্ঠা ২২। আইএসবিএন 978-1-61058-195-0। সংগ্রহের তারিখ ২০ ডিসেম্বর ২০১৮।
তেরওয়া জেলা

তেরওয়া জেলা (পশতু: تروو ولسوالۍ tərwo wuləswāləi, ফার্সি: ولسوالی تروو) আফগানিস্তানের পাক্তিকা প্রদেশে অবস্থিত একটি অন্যতম জেলা। ২০০৪ সালে ওয়াজা খওয়া জেলার অংশ হিসেবে জেলাটি গঠন করা হয়েছিল। আফগানিস্তানের অন্যান্য জেলার মত জেলাটিতে সঠিক জনসংখ্যার কোন হিসাব পাওয়া যায়নি।
ব্রাইস

ব্রাইস একটি ত্রিমাত্রিক মডেল তৈরী, অ্যানিমেশন ও রেন্ডার করার সফ্‌টওয়্যার । এর বিশেষত্ব হল ফ্র্যাক্টাল ভূপ্রকৃতি উৎপাদন । ফ্র্যাক্টাল জ্যামিতি ব্যবহার করে কম্পিউটারের মাধ্যমে পর্বতশ্রেনী ও উপকূল রেখার বাস্তব সম্মত চিত্র তৈরি নিয়ে গবেষণার মাধ্যমে উদ্ভব ঘটে ব্রাইসের মূল অংশের । ফ্র্যাক্টাল জ্যামিতির জনক বেনওয়া ম্যান্ডেলব্রটের ছাত্র কেন মুসগ্রেভ প্রথম কিছু ফ্র্যাক্টাল ভিত্তিক প্রোগ্রাম লেখেন । পরবর্তীতে এরিক ওয়েগনার এগুলোকে আরো বর্ধিত করেন । ওয়েগনার আরো কিছুকাল পরে সফট্‌ওয়্যার শিল্পী কাই ক্রাউসের সাথে মিলে এর মূল ব্যবহারকারী ইন্টারফেস দাঁড়া করান । ব্রাইস বানিয্যিক ভাবে প্রথম বাজারে আসে ব্রাইস ১.০ হিসেবে ১৯৯৪ সালে শুধুমাত্র অ্যাপল ম্যাকিনটসের জন্য । ২০১০ সালে এর সপ্তম (৭) ভারসান প্রকাশিত হয়।
উরগুন জেলা

উরগুন (পশতু: اورګون ولسوالۍ, ফার্সি: ولسوالی اورگون) আফগানিস্তানের পাক্তিকা প্রদেশের দূরবর্তী অঞ্চলে অবস্থিত একটি জেলা। এই জেলার প্রশাসনিক আসনের নাম উরগুন শহরের নামে নামকরণ করা হয়, এছাড়াও এটি লয় উরগুন, নামেও পরিচিত, যার বাংলা অর্থ হচ্ছে "বৃহত্তর উরগুন"। উরগুনের বৃহত্তম উপজাতির মধ্যে রয়েছে খড়োটি, যারা মূলত গিলজি পশতুনদের একটি উপজাতি হিসেবে পরিচিত। অন্যান্য উপজাতিগুলির মধ্যে রয়েছে সুলেইমানখেল, ওয়াজির এবং জাদরান। এছাড়াও স্বল্পসংখ্যক তাজিক, উজবেক এবং সাঈদ জনগোষ্ঠী লোকজনের বসতি রয়েছে। আফগানিস্তানের অন্যান্য জায়গার নামানুসারে, উরগুনকে বিভিন্ন নাম ডাকা যেতে পারে। যেমন: "উরগন", "ওরগুন" এবং "ওরগন"। তবে বিকল্পভাবে ব্যবহৃত নামের বানানের মানচিত্র এবং অফিসিয়াল তথ্যাদির মধ্যে ভিন্নতা লক্ষ্য করা যায়। Paktika Personalities: An Examination of the Tribes and the Significant People of a Traditional Pashtun Province – Timothy S. Timmons and Rashid Hassanpoor (2007) .
এমবেডেড সিস্টেম

এমবেডেড সিস্টেম বা সন্নিবেশিত গণনা ব্যবস্থা বলতে এক বা একাধিক সুনির্দিষ্ট বা সনির্বন্ধ কাজ করবার জন্য তৈরি বিশেষায়িত ব্যবস্থা কেই বুঝানো হয়। সাধারণত এটি কোন কম্পিউটিং যন্ত্র বা যান্ত্রিক বা ইলেকট্রনিক্স যন্ত্রের অংশ হিসাবে অবস্থান করে। আধুনিক এমবেডেড সিস্টেমে মাইক্রোকন্ট্রোলার ব্যবহার করা হয়। যার কারনে সে নিজে নিজেই কাজ করতে সক্ষম হয়। ঘরে বা কার্য্যক্ষেত্রে ব্যবহার্য ব্যক্তিগত কম্পিউটারে অপারেটিং সিস্টেমস ইন্সটল করার পরে তা দিয়ে বলতে গেলে অগণিত কাজ করা যেতে পারে। যেমন গান শোনা থেকে শুরু করে ছোট আকারের গবেষণা পর্যন্ত। প্রয়োজন মাফিক আপনি এর বৈশিষ্ট্য বা ফিচার বাড়িয়েও নিতে পারবেন না। কিন্তু এই এমবেডেড সিস্টেম এর বেলাতে তা সম্ভব নয়। এমবেডেড সিস্টেম একটা বা এক গুচ্ছ নির্দিষ্ট কাজ-ই করবে। সে জন্যেই এ ধরনের সিস্টেম বা ব্যবস্থা একটি পরিপূর্ণ যন্ত্রের অংশ হিসেবে তার ভেতরে সন্নবেশিত বা লুকানো বা অন্তর্ভুক্ত থাকে। আজকের প্রযুক্তি যে দ্রুত বেগে উন্নতির দিকে ধাবিত হচ্ছে তার অনেক ক্ষেত্রেই এই এমবেডেড সিস্টেম অত্যন্ত গুরুত্বপূর্ণ ভুমিকা রেখেছে। যেহেতু এ ধরনের যন্ত্রাংশ কিছু নির্দিষ্ট কাজের জন্য বানানো হয় তাই, সম্পূর্ণ ব্যবস্থাকে আমূলে বদলে না দিয়েও শুধু অংশবিশেষ পরিবর্তন করে উল্লেখযোগ্য উন্নতি সাধন করা যায়। কোন একটা ব্যক্তিগত কম্পিউটারে ভিত্তি বা মাদারবোর্ড থাকে যা এমবেডেড সিস্টেম এর একটা বড় উদাহরণ। এ ধরনের একটি মাদারবোর্ড কম্পিউটারের সকল কাজ করে না কিন্তু তাকে সচল রাখতে উল্লেখযোগ্য ভুমিকা রাখে। এটি হার্ডডিস্ক, RAM, প্রসেসর, গ্রাফিক্স কার্ড সকলের সংযোজন মাধ্যম বা ভিত্তি হিসাবে কাজ করে যা এমবেডেড সিস্টেম এর একটা বৈশিষ্ট্য। আজকের প্রযুক্তি নির্ভর আধুনিক জীবনের প্রতিটি ক্ষেত্রে এমবেডেড সিস্টেম এর প্রভাব রয়েছে। বিভিন্ন ভোক্তা পণ্য যেমন হাতে বহন যোগ্য কম্পিউটার, পি.ডি.এ. গান শুনবার এম.পি.থ্রি./ফোর প্লেয়ার, মুঠোফোন, ভিডিও গেইম কন্সোল, ডিজিটাল ক্যামেরা, গ্লোবাল পজিশনিং সিস্টেম, এয়ার কন্ডিশনার, টেলিফোন, রোবটিক্স, সিকিউরিটি সিস্টেম, ট্রাফিক কন্ট্রোল সিস্টেম, এটিএম মেশিন, লটারি মেশিন, ফটোকপি মেশিন, ডিজিটাল ঘড়ি, মোটর গাড়ি, ওভেন, কুকার, এমন কি কাপড় ধোওয়ার যন্ত্র সব খানে এই এমবেডেড সিস্টেম এর ব্যবহার জীবন কে করছে স্বচ্ছন্দ্য। Michael Barr। "Embedded Systems Glossary"। Neutrino Technical Library। সংগ্রহের তারিখ ২০০৭-০৪-২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Heath, Steve (২০০৩)। Embedded systems design। EDN series for design engineers (2 সংস্করণ)। Newnes। পৃষ্ঠা 2। আইএসবিএন 978-0-7506-5546-0। An embedded system is a microprocessor based system that is built to control a function or a range of functions. উদ্ধৃতি টেমপ্লেট ইংরেজি প্যারামিটার ব্যবহার করেছে (link)
স্বয়ংক্রিয় স্নায়ুতন্ত্র

স্বয়ংক্রিয় স্নায়ুতন্ত্রবাঅনৈচ্ছিক স্নায়ু তন্ত্র (ইংরেজি: Autonomic nervous system/Vegetative nervous system) প্রান্তীয় স্নায়ুতন্ত্রের বিভাগ। যার কাজকর্ম মানুষের ইচ্ছার অধীন নয়। মানুষের অভ্যন্তরীণ অঙ্গ যেমন হৃৎপিণ্ড, ফুসফুস, রক্তপ্রবাহ, মসৃণ পেশীর উপর প্রভাব ফেলে। অনৈচ্ছিক স্নায়ুতন্ত্র দুই ভাগে বিভক্ত সমবেদী এবং পরাসমবেদী। সমবেদী এবং পরাসমবেদী স্নায়ুতন্ত্র মিলেমিশে কাজ করে এবং দেহের সাম্যাবস্থা বজায় রাখে। বিশ্রাম ও ঘুমের সময় সমবেদী স্নায়ুতন্ত্রের সক্রিয়তা বেড়ে যায়। সমবেদী স্নায়ুতন্ত্র মানব দেহকে জরুরি অবস্থা মোকাবেলার জন্য তৈরি করে। হৃৎস্পন্দন দ্রুততর হয়, রক্তচাপ বৃদ্ধি পায় এবং প্রান্তীয় ধমনির সংকোচন ঘটে। মস্তিষ্ক, হৃৎপিণ্ড ও স্বৈরপেশীতে রক্ত চলাচল বাড়ে। পরাসমবেদী স্নায়ুতন্ত্র দেহে শক্তি সংরক্ষণে সাহায্য করে। এই স্নায়ুতন্ত্র বিভিন্ন প্রকার আন্তরযন্ত্রের (যেমন হৃদযন্ত্র, যকৃত, পাকস্থলী ইত্যাদি) ক্রিয়াকলাপ সুষ্ঠুভাবে পরিচালনা ও তাদের ক্রিয়ার মধ্যে সামঞ্জস্য রক্ষা করে। স্বয়ংক্রিয় স্নায়ুর কাজ একেবারেই স্বাধীন, আমাদের ইচ্ছার ওপর নির্ভর করে না। এর অন্যতম বৈশিষ্ট্য হচ্ছে, কেন্দ্রীয় স্নায়ুতন্ত্রের বাইরে এই তন্ত্রের স্নায়ুবিক পদার্থের (Nervous matter) উপস্থিতি। এগুলিকে অটনমিক গ্যাংলিয়ন (Autonomic ganglion) বলে। একাধিক স্নায়ুকোষ একত্রে গ্যাংলিয়ন গঠন করে। এদের কাজ উদ্দীপনা বা স্পন্দন গ্রহণ ও পরবর্তী স্নায়ুতে প্রেরণ। সাধারণ স্নায়ুতন্ত্রে এই রকম গ্যাংলিয়ন থাকে না। স্বয়ংক্রিয় স্নায়ুতন্ত্রকে নিম্নলিখিত দুভাগে ভাগ করা যায়: ১. সিম্পাথেটিক স্নায়ুতন্ত্র (Sympathetic Nervous System): এইপ্রকার স্নায়ুতন্ত্রের কাজ সাধারণত ধ্বংসাত্মক (Katabolic)। এগুলি সুষুম্না-স্নায়ু থেকে বেরিয়ে তাদের নির্দিষ্ট গ্যাংলিয়নে প্রবেশ করে। তারপর সেখান থেকে বিভিন্ন আন্তরযন্ত্রে স্নায়ুগুলি পৌঁছায়। এই স্নায়ুর প্রভাবে অশ্রু, লালারস প্রভৃতির ক্ষরণ বৃদ্ধি পায়। হৃদ্‌ঘাতের এবং রক্তচাপের মাত্রা বাড়ে। অগ্ন্যাশয়ের হরমোন নিঃসরণ কমে যায়। রক্তে গ্লুকোজের পরিমাণ বৃদ্ধি পায়। মূত্র থলি পূর্ণ করার ব্যাপারে এই ধরনের স্নায়ু উল্লেখযোগ্য অংশ গ্রহণ করে। ২. প্যারাসিম্পাথেটিক স্নায়ুতন্ত্র (Parasympathetic Nervous System): এই তন্ত্র সাধারণত গঠনাত্মক (Anabolic) কাজ করে। এটি তৃতীয়, সপ্তম, নবম, দশম এই কয়েকটি করোটি-স্নায়ু ও কিছুসংখ্যক সুষুম্না-স্নায়ুর স্নায়ুকেন্দ্র থেকে উৎপন্ন হয়। এর প্রভাবে হৃদযন্ত্রের গতি ও রক্তের চাপ কমে। অধিকাংশ রক্তনালী স্ফীত হয়। জারকরস নিঃসরণের পরিমাণ বৃদ্ধি পায় এবং পাকস্থলী ও অস্ত্রের নড়াচড়া ভালভাবে চলে, ফলে খাদ্যবস্তু সহজেই পাচিত হয়। ডোরল্যান্ডের চিকিৎসাশাস্ত্র অভিধানে "autonomic nervous system" Schmidt, A; Thews, G (১৯৮৯)। "Autonomic Nervous System"। Janig, W। Human Physiology (2 সংস্করণ)। New York, NY: Springer-Verlag। পৃষ্ঠা 333–370।  মাধ্যমিক জীবন বিজ্ঞান: তুষারকান্তি ষন্নিগ্রহী, শ্রীভূমি পাবলিশিং কোম্পানি, কলকাতা, বছর:১৯৮৬,পৃঃ ১২,১৩
অধিনিষেচন

অধিনিষেচন (ইংরেজি: Superfetation) বলতে বুঝানো হয় যমজ তৈরি হওয়ার প্রক্রিয়া যাতে গর্ভিণীর গর্ভাবস্থা প্রাপ্ত হওয়ার পরবর্তী কোন ঋতুচক্রে খরিত দ্বিতীয় ডিম্বাণু নিষিক্ত হয়ে আরেকটি ভ্রুন তৈরি হয় অর্থাৎ একসঙ্গে দুটি ভ্রুন বড়ো হতে থাকে যাদের বয়স বিভিন্ন। মানবদেহে প্রাকৃতিক ভাবে এমনটা হয় এটা বিশ্বাস করা হয় না। অন্তত ১০ টা এরূপ ঘটনা দেখা গিয়েছে; যা থেকে অধিনিষেচন মানবদেহে সংঘটিত হওয়ার সম্ভাবনা হিসাব করা হয়েছে। Roellig, K; Menzies, BR; Hildebrandt, TB; Goeritz, F (ফেব্রুয়ারি ২০১১)। "The concept of superfetation: a critical review on a 'myth' in mammalian reproduction."। Biological Reviews of the Cambridge Philosophical Society। 86 (1): 77–95। ডিওআই:10.1111/j.1469-185X.2010.00135.x। পিএমআইডি 20394608।  Fletcher, Dan (সেপ্টেম্বর ২৮, ২০০৯)। "How Can a Pregnant Woman Get Pregnant Again?"। Time Magazine। ২৬ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ মার্চ ২৯, ২০১৮।
ড্যানি বয়েল

ড্যানি বয়েল (জন্ম: ২০শে অক্টোবর, ১৯৫৬) একজন ইংরেজ চলচ্চিত্র পরিচালক ও প্রযোজক। তিনি ট্রেইনস্পটিং, টুয়েন্টি এইট ডেইস লেইটার এবং সানশাইন এর মত চলচ্চিত্র নির্মাণ করে পরিচিতি অর্জন করেছেন। ২০০৮ সালে স্লামডগ মিলিয়নিয়ার চলচ্চিত্রের জন্য তিনি শ্রেষ্ঠ পরিচালক হিসেবে একাডেমি পুরস্কার লাভ করেন। এছাড়াও ২০১০ সালে 127 Hours চলচ্চিত্রের জন্য তিনি দুইটি বিভাগে একাডেমি পুরস্কারের জন্য মনোনীত হন। Shallow Grave (১৯৯৪) Trainspotting (১৯৯৬) A Life Less Ordinary (১৯৯৭) The Beach (২০০০) 28 Days Later (২০০২) Millions (২০০৪) সানশাইন (২০০৭) স্লামডগ মিলিয়নার (২০০৮) Alien Love Triangle (২০০৮) 127 Hours (২০১০) Trance (২০১৩) Steve Jobs (২০১৫) "From fleapit to the red carpet" "Danny Boyle climbs on mountaineer epic 127 Hours" ইন্টারনেট মুভি ডেটাবেজে Danny Boyle (ইংরেজি) ব্রিটিশ ফিল্ম ইনস্টিটিউটের স্ক্রিনঅনলাইনে Danny Boyle biography and credits Interview with Danny Boyle - Zombies, smack addicts and Starbucks EyeForFilm interview with Danny Boyle on Sunshine, sequels and a Pratchett project Danny Boyle Interview, Sunshine (2007)
অধিবর্ধ

অধিবর্ধ হচ্ছে (ইংরেজি: epiphysis) দীর্ঘাস্থির প্রান্তীয় অংশ। এটি অস্থিকাণ্ড থেকে অধিবর্ধপাত নামক উপাস্থির মাধ্যমে আলাদা থাকে। অধিবর্ধের বিকাশের ফলেই দীর্ঘাস্থি লম্বা হতে থাকে। কালক্রমে অস্থির অধিবর্ধ অস্থিকাণ্ডের সঙ্গে মিলে গিয়ে পূর্ণাঙ্গ দীর্ঘাস্থী তৈরি হয়। বৃদ্ধিকালে যদি প্রদাহ হয় তাহলে সে দীর্ঘাস্থীর বৃদ্ধি কমে যায়, শাখাঙ্গ ছোটো ও বিকৃত গঠনের হয়ে থাকে। এমন টা হতে পারে ঊর্বস্থিতে এবং প্রগণ্ডাস্থিতে। অধিবর্ধ ভেঙে যেতে পারে অস্থি কান্ডের সংযোগস্থলে, এর ফলেও দীর্ঘাস্থী লম্বা হতে পারে না। ডায়াফাইসিস মেটাফাইসিস দীর্ঘাস্থি বাম হিউমেরাসের মস্তকের লম্বছেদ OED 2nd edition, 1989 as /εˈpɪfɪsɪs/. Entry "epiphysis" in Merriam-Webster Online Dictionary.